L'Ajuntament de Sagunt habilita en la seua pàgina web un espai per a informar sobre el procés d'admissió i matriculació del curs 2021-2022
31 de març 2021

![Imagen 1](/media/uehjyizk/94-c_mini.jpg)![Imagen 2](/media/rokamsgx/94-c-tarazona.jpg)

​[](/es-es/ayuntamiento/servicios/culturaeducacion/educacion/paginas/escolarizacion.aspx)La Conselleria d’Educació, Cultura i Esport ha publicat en el DOGV [http://ow.ly/wKpp30rCHtq](http://ow.ly/wKpp30rCHtq) el calendari d'admissió i matriculació per al curs 2021-2022 dels nivells d'Infantil, Primària, ESO i Batxillerat. En este sentit, el departament d'Educació de l'Ajuntament de Sagunt ha habilitat en la seua pàgina web, un espai telemàtic on s'anirà publicant la informació i novetats del procés d'admissió i matriculació del curs 2021-2022 en els centres educatius del municipi.

  

La presentació de sol·licituds d'admissió telemàtica en Infantil i Primària serà del 25 de maig al 2 de juny i la matriculació de l'1 al 16 de juliol, així com la publicació de places vacants es realitzarà el 24 de maig. Així mateix, la presentació de sol·licituds d'admissió en ESO i Batxillerat serà del 3 al 14 de juny i la matriculació del 26 al 29 de juliol, i la publicació de places vacants es farà el 2 de juny.

  

El regidor delegat d'Educació, José Manuel Tarazona, ha explicat que «**és molt important complir els terminis previstos en tots els tràmits perquè no hi haja problemes a l'hora d'escolaritzar l'alumnat. L'admissió es farà de nou com l'any passat, mitjançant procediment telemàtic. La telematrícula ha arribat per a quedar-se. Com sempre el nostre departament d'Educació estarà operatiu per a informar sobre el procés d'escolarització i respondre els dubtes que puguen sorgir**». 

  

En este sentit, el procediment d'admissió és especialment important per a les famílies que matriculen els seus fills i filles per al pròxim curs per primera vegada en Infantil de 3 anys (nascuts en 2018), a les aules de 2 a 3 anys dels CEIP que hi ha en el municipi de Sagunt (nascuts en 2019) i a l'Escola Infantil de Baladre (nascuts en 2019 i 2020). No obstant això, en Primària, ESO i Batxillerat les famílies utilitzen este procediment en menor mesura, ja que l’utilitzen només per a canviar els seus fills i filles de centre educatiu per diferents raons com, per exemple, el canvi de residència d'una població a una altra.

  

El procés d'admissió és el tràmit que es fa per a escolaritzar per primera vegada o per a sol·licitar canvi de centre educatiu. El realitzen les famílies i se centra a aportar tota la informació i posar les opcions dels centres preferents per a poder fer la baremació i la determinació del centre educatiu on s'escolaritzen les seues filles i fills. La sol·licitud d'admissió es realitzarà de manera telemàtica en l'espai web telematricula.es.

  

Este procediment va presentar l'any passat una novetat rellevant, pel fet que la gran majoria de les famílies van realitzar este tràmit de manera telemàtica en l'espai web 'telematricula.es'. Esta tramitació va resultar beneficiosa i pràctica per a les famílies i és per això que s'ha consolidat i s'ha establert com l'opció preferent per a realitzar este tràmit a partir d'ara.

  

La Conselleria està treballant en l'actualització de 'telematricula.es' perquè l'espai web estiga habilitat i en funcionament en el calendari previst d'admissió assenyalat anteriorment. Així mateix, l'espai web inclourà tota la informació per a realitzar el procediment d'admissió telemàtic, així com les respostes per a les preguntes freqüents.

  

Les famílies podran consultar més informació en:

[http://www.ceice.gva.es/es/web/admision-alumnado](http://www.ceice.gva.es/es/web/admision-alumnado)

[http://www.telematricula.es](http://www.telematricula.es/)

  

D'altra banda, l'espai telemàtic on s'anirà publicant la informació i novetats del procés d'admissió i matriculació del curs 2021-2022 en els centres educatius del municipi, que ha posat en marxa el departament d'Educació del Consistori, es pot trobar en els següents enllaços: 

  

[http://www.aytosagunto.es/es-va/ajuntament/servicios/CulturaEducacion/educacion/Pagines/Escolarizacion.aspx](/es-va/ajuntament/servicios/CulturaEducacion/educacion/Pagines/Escolarizacion.aspx)

  

[http://www.aytosagunto.es/es-es/ayuntamiento/servicios/CulturaEducacion/educacion/Paginas/Escolarizacion.aspx​](/es-es/ayuntamiento/servicios/CulturaEducacion/educacion/Paginas/Escolarizacion.aspx)

  

  

  

[​![](/media/tn0dm20s/94-c-escolarizacion.jpg)  
  
](/es-es/ayuntamiento/servicios/CulturaEducacion/educacion/Paginas/Escolarizacion.aspx)

  

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-habilita-en-la-seua-pagina-web-un-espai-per-a-informar-sobre-el-proces-d-admissio-i-matriculacio-del-curs-2021-2022/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-habilita-en-la-seua-pagina-web-un-espai-per-a-informar-sobre-el-proces-d-admissio-i-matriculacio-del-curs-2021-2022/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-habilita-en-la-seua-pagina-web-un-espai-per-a-informar-sobre-el-proces-d-admissio-i-matriculacio-del-curs-2021-2022/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-habilita-en-la-seua-pagina-web-un-espai-per-a-informar-sobre-el-proces-d-admissio-i-matriculacio-del-curs-2021-2022/)